|  |  |  |
| --- | --- | --- |
|  | **KOMMUNALBESTYRELSIP****ILEQQUUSUMIK ATAATSIMIINNERAPINGASUNNGORNEQ ULLOQ 23. JUNI 2021 NAL. 09:00** |  |

**Peqataasut:**

 Palle Jerimiassen (AT), borgmester

 Jens Ole Nathanielsen (IA), borgmesterip tullia siulleq

 Sakio Fleischer (S), borgmesterip tulliata aappaa

 Aqqalu Clasen Jerimiassen (A)

 Knud Kleemann (A)

 Minik Høegh-Dam (AT)

 Lena Ravn Davidsen (D)

 Bendt B. Kristiansen (IA)

 Niels Davidsen (IA)

 Anthon Frederiksen (N)

 Jens Napâtok' (N)

 Ane Qujaukitsoq (S)

 Elisabeth Nielsen (S)

 Jakob Petersen (S)

 Jens Kristian Therkelsen (S)

 Jørgen Kruse (S)

 Magrethe Christensen (S)

**Pisortaaneq:** Nick Nielsen

**Imaqarniliortoq:** Pisortaaneq

**Immikkut peqataasut:** Pisortaqatigiit

**Nutserisut:**

**Ingerlannera:** Telefonikkut

|  |  |  |
| --- | --- | --- |
| **KOM** | **QULEQUTAQ** | **BILAG** |
| ORI | Ilisimatitsissutit | ~ |
| 21-028 | Naalakkersuisunik naapeqateqarnissaq | 001 |
| 21-029 | Aningaasanik akiliutissanik attartornissaq, kassekredit | 002 |
| 21-030 | Meeraaqqerivik Mikisumi meeqqanik ikilisaaneq | 003 |
| 21-031 | Qaanaami Ajaajaqarfimmi meeqqanik ikilisaaneq | 004 |
| 21-032 | Aningaasanik nuutsitsineq, Avanersuup atuarfiani ruujorit iluarsisassat | 005 |
| 21-033 | CLIO, Digitali atorlungu atuartitsinermi najoqqutassaq | 006 |
| 21-034 | Isumasioqatigiisitsinissamik pilersaarutit | 007 |
| 21-035 | Aappilattumi eqqaavissuassamut nutaamut annertunerusumik aningaasaliissuteqarneq | 008 |
| 21-036 | Rådhusip piusup iluarsaannera aamma allineqarnera | 009 |
| 21-037 | Ukioq 2020-mi ingerlatsinermut killiffiugallartoq | 010 |
| 21-038 | Avannaa Development, Inissianik tunniussineq  | 011 |
| 21-039 | Najukkani ataatsimiititaliat pilersinneqarnissaat | 012 |

**Aalajangiussaq:**

|  |
| --- |
| **Oqaluuserisassat akuerineqarput. Sakio peqataanngimmat sinniisaa Karl Tobiassen peqataavoq. Jakob peqataanngimmat sinniisaa Themothæus peqataavoq. Aqqalu inortuilaassooq.****Eqqakkat pillungit qulequttamik qaqitsisoqarnissaa kissaatingineqarpoq.** |

Ilisimatitsissut:

**ATV-it pillungit paasissutissat**

Ilulissat eqqaanni: Saqqami, Atulereernikuupput.

Uummannap eqqaani: Uummannap eqqaaniittut ATV-mut allagartaqalernissamut ilinniartinneqarput, taamaattorli Allagartartaartitsisartoq Politeeqarfimmiik utaqqineqarnikuulluni.

Qaarsut: Atulereernikuupput

Saattuni: Uummannamiippoq allagartartaarnissaminut misilitsikkiartorluni.

Ikerasak: Pedel-i sulinngiffeqareerluni uterpat Uummannamukartinneqassaaq ATV-mut ingerlatsisinnaanermut ilinniarnini nangikkiartorlugu.

Upernaviup eqqaani: Kullorsuarmi: Atulereernikuupput

Aappilattumi, Tasiusami Innaarsunnilu: Ingerlatsisussanik sulisussaaleqipput.

**Piujuaannartitsinissamut immikkoortortaqarfimmiik ilisimatitsineq**

Piujuaannartitsinissamik Ineriartortitsinissaq pillugu Aningaasaliissutit perngaammik qinnuteqarfigineqarsinnaanikuupput 1. juni 2021 killilikkamik. Qinnuteqaatit 17-it takkussimapput. Allaffissornikkut nalilersueqatigiittussatut ataatsimiittitaliaq qinnuteqaatinik nalilersuisimavoq aalajangiussimallugulu suliniutit arfineq pingasut tapiiffiginiarlugit:

* Piujuaannartitsinissamik aallaaveqartumik eqqakkanik sineriak atuarlugu katersuineq plastikkikunillu atoqqiineq, Nikolaj Sørensen, Upernavik kr. 285.000,-
* Koororsuarmi innasiorluni aqqutissiaq, Ilulissani Spejderit kr. 13.556,-
* Kangerluarsummut spejderit aallaarsimaarnerat, Ilulissani Spejderit kr. 38.051,-
* Containerinik qallersuineq, pequtinik atornikunik tuniniaavissatut, Kalaallit Rødekorsiat kr. 80.300,-
* Atisanut containeri, Kalaallit Rødekorsiat kr. 5.000,-
* Avannaani nunaqarfinnut atisanik tunniussuineq, Kalaallit Rødekors-iat, kr. 150.000,-
* Pinngortitap paarsisuarai 2021 - Kangia Kids & UNESCO´p illersuisuaraat, Social Pædagogisk Seminarium kr. 10.500,-

Aningaasaliissutit katillugit tunniunneqarput kr. 614.795,- Aningaasaliissutit suli kr. 885.205-nik sinneqarput, suliniutaaniarporlu nutaamik qinnuteqaasiortitsinissaq 2021-p ukiaani.

**Aningaasaqarnermut Ataatsimiititaliap ivertinnera**

Ataatsimiinermi kingulermi apeqqutingineqarpoq Aningaasaqarnermut Ataatsimiititaliap ivertinneqarnera suleriutsi naapertoorlungit ingerlasimanersoq, suliaq kommnip inatsisilerituua suleqatingalungu ingerlanikuummat nalunaarusiaa Nunamut Namminermut Naalakkersuisoqarfimmut ingerlanneqarpoq, taakkuummata kommunit nalornitillungit siunnersuisussat. Naalakkersuisoqarfimmiit nalunaartoqarpoq suleriutsit naapertorlungit ingerlatsisoqartoq.

Bilag ORI-01 Naalakkersuisoqarfimmiit akissut, inatsisilerituullu nassuiaataa

**Siulersuisunik ilaasortassanik inassuteqarneq**

Uummannami Timersortarfik

Timersortarfimmut siulersuisunik marlunnik kommune inassuteqartarpoq kommunalbestyrelse nutaaq ivertinneqareeraangat. Allattoqarfiup suliaq aallartippaa ataatsimiinnermilu tullermi ilaasortassatut inassutingineqartut saqqummiunneqassapput, taakkualu akuerineqarunik siulersuisunut ilaasortatut sulinertik aallartissinnaalissuaat.

**Nangitaq... Siulersuisunik ilaasortassanik inassuteqarneq**

Thulefonden

Aningaasateqarfimmut atatillungu suliaq ingerlavoq, kommunalbestyrelsip akuerinikuuvai malittarisassat allanngortinneqarnissaat tamatumalu kingorna allanguutissatut siunnersuutit Danmarkimi aningaasaateqarfinnut nakkutilliisut Civilstyrelsip ataani allattoqarfimmut nassiunneqarput.

Suliaq Naalakkersuisunut ingerlateqqinneqassooq Civilstyrelsimi akissuteqartoqareerpat. Maleruangassani taakkartorneqarpoq siulersuisunut ilaasortat kommunalbestyrelsimit akuerineqartassasut, toqqaannginnermi maleruangassat akuerineqarnissaat utaqqineqarpoq suliarlu kommunalbestyrelsimut qaqinneqarumaarpoq.

Massakkumut siulersuisut atuukkallassapput allannguinerlu ingerlanneqassooq malitassat naapertorlungit.

**Nunaqarfinni Aqutsisut**

Avannaata kommuniani nunaqarfinni aqutsisunut qinersisoqarpoq 6. april 2021.

Qinersereernerup kingorna kisitseqqissaarnissaq utaqqineqarpoq, qinersiviit illoqarfimmut anngunniarnerat unamminartoqallattaammat silaannakkut angallanneq eqqarsaatigalugu, taamaasilluni nunaqarfinni qinigaasimasut akuerineqarnissaat kingornalu inissitsiternissaat eqqorneqartarsimalluni.

Maanna amerlanerpaat nunaqarfik Savissivik kisiat minillugu inissitsitersimalerput, naatsorsuutigineqarporlu akunnerup tulliata ingerlanerani kingulleq piariissasoq.

Ilanngussami takuneqarsinnaavoq nunaqarfinni qinigaasimasut allattorsimaffiat.

Savissivimmi qinigaasoq ataaseq ajoraluartumik tassanngaannartumik toqukkut qimaguppoq, sinniisussarlu siulleq nalunaarfigineqarpoq nunaqarfinni aqutsisunut Savissivimmi ilaasortanngortoq.

Bilag ORI-02 Avannaata Kommuniani nunaqarfinni aqutsisut 2021-2025

**Aalajangiineq:**

|  |
| --- |
| **Ilisimatitsissutit tusaatissatut tinguneqarput. Mamorilik fond inuttalerneqassooq.** |

|  |  |  |  |
| --- | --- | --- | --- |
| **Sag nr.** | **Sammisaq** | **Bilag nr.** | **001** |
| **KOM 21-028** | **Naalakkersuisunik naapeqateqarnissaq** | **Journal nr.** |  |

Uteqqiineq:

Aningaasaqarnermut Ataatsimiititaliaq siuliani ataatsimiikkami aliangiivoq ataatsimiititaliap qulequtat susassaqarfinni ataatsiakkaani pingaaruteqartut ingerlalertornissaat anguniarlungu Naalakkersuisunik ataatsimeeqatinginnerit piffissaq aggersumi ingerlanneqassasut.

Uani suliami kommunalbestyrelsi Aningaasaqarnermut Ataatsimiititaliap ataatsimeeqateqarnissaanik ilisimatinneqarpoq.

Suliap saqqummiunnera:

Aningaasaqarnermut Ataatsimiititaliap pingasunngornermi ulloq 9. juni Aningaasaqarnermut Naalakkersuisoq, Asii Chemnitz Narup (IA) ataatsimeeqatingeqqammerpaa susassaqarfiup iluani qulequttat arfinillit paaseqatingiittumik eqqartorneqarput.

Ataatsimiinnermi ataatsimiititaliap Naalakkersuisunut qanimut suleqateqarnissaa kissaatingineqarpoq, ataatsimiinnermi siunniunneqarportaaq suliat assingiinngittut uninngasut ingerlalertornissaat anguniarlungu ataatsimiititaliaq Naalakkersuisunik assingiinngittunik piffissaq aggersoq ataatsimeeqateqassasoq.

*Iluarsiinissamut siunnersuut – sammisanut tunngatillugu nalilersuineq*

Naalakkersuisut assingiinngittut ataatsimiititaliamit ukua ataatsimeeqatinginissaat kissaatingineqarpoq.

**Ineqarnermut, Attaveqatigiinermut, Aatsitassanut Naligiisitaanermullu Naalakkersuisoq**

1. Naalakkersuisoq, Naaja H. Nathanielsen (IA) Ilulissani mittarfimmut aqquserngup qanoq ingerlaqqinnissaanut paaseqatinginissaa ataatsimiititaliamit pingaartinneqarpoq.

Ullumikkut aqqusineq silillisillungu suliarineqassua, taannalu siunissami mittarfimmut aqqutaalluni, imaluunnit Narsarsuakkut aallartittumik aqqusinermik pilersitsisoqassanersoq ataatsimiititaliap oqallisingerusuppaa.

1. Napparsimaviup aqqutaani inissiat kommunip kissaatinginikuusaat tunniunneqassasut, tassunga suliaq attuumasoq sumut killinnersoq ataatsimiititaliaq sukumiisumik nassuiaasoqarnissaanik kissaateqarpoq, aamma aningaasalersuinerit tunniussinermi eqqartorneqarusupput.

**Nunalerinermut, Imminut Pilersornermut, Nukissiutinut Avatangiisinullu Naalakkersuisoq**

1. Naalakkersuisoq, Kalistat Lund (IA) Ilulissani ukiorpassuarni ineriartornissamut aporfiusoq erngup killeqarfiata nuunneqarnissaa pillungu ataatsimiititaliamit oqalliseqatingiumaneqarpoq, taamatuttaaq Uummannami ajornartorsiuteqartoqarpoq.

Kommunimi imaluunnit ataatsimiititaliamit paasiumaneqarpoq erngup killeqarfia nuunneqassappat kiap akisussaaffingineraa kiisalu suliaq ingerlalissappat aningaasalersussaneraa.

1. Eqqaaveqarnermut apeqqut ataatsimiititaliap kissaatingaa oqallisingineqassasoq. Kommune siumut isigisumik eqqaaveqarneq pillungu pilersaaruteqarpoq, kisianni avannaani avatangiisinut ajornartorsiutit annertupput, uanilu aaqqiisoqassappat kommune kisimi aaqqeeriarsinnaanngilaq. Taamaattumik paaseqatingiilluni aaqqiissutissamik nassaartorqarnissaa ataatsimiititaliamit oqallisingineqassasoq kissaatingineqarpoq.

**Meeqqanut, Inuusuttunut, Ilaqutariinnut Inatsisillu Atuutsinneqarnerannut Naalakkersuisoq**

1. Naalakkersuisoq, Eqaluk Høegh (IA) meeqqat inuusuttullu ajornartorsiuteqartut imaluunnit angajoqqaajusut ajornartorsiornerasingut meeqqat inuusuttullu eqqorneqartartut pillungit kommune naalakkersuisoqarfimmiit sullissinerup allaffissornerullu equngasumik kommunimi ingerlaneranik tikkuarneqaqqammerpoq.

Ataatsimiititaliap kissaatingaa Naalakkersuisoq peqatingalungu qulequtaq pillungu oqallinnissaq, kommunimi aammami nunatsinni ajornartorsiutaavoq ilinniarsimasunik sulisoqarnissaq, tamannalu annertuumik Ilulissat avannaani ajornartorsiutaavoq. Qanoq kommune ingerlariaqqissava Naalakkersuisoqarfik qanimut suleqatingalungu kiisalu paaseqatingalungu. Ataatsimiititaliap pingaartippaa ajornartorsiutit qaangerneqassappata Naalakkersuisoqarfik suleqataassasoq pisortaqarfiillu paaseqatingiittumik suleqatingiinnissaat.

*Ingerlariaqqinnissaq*

Ineqarnermut, Attaveqatigiinermut, Aatsitassanut Naligiisitaanermullu Naalakkersuisoq, Naaja H. Nathanielsen (IA) Ilulissanut tikissooq 16. juni uanilu naatsorsuutingineqarpoq økonomiudvalgip ataatsimeeqatinginissaa, kisianni corona peqqutingalungu ataatsimiinnissaq nuunneqassooq.

Naalakkersuisut sinneri taakkartorneqartut attavingineqassapput ataatsimiinnissallu pilersaarusiorneqarlutik.

Aningaasaqarnermi kingunerisinnaasat:

Ataatsimiinnerit missingersuutit iluanni ingerlanneqassapput, ataatsimiinnerilli Nuummi ingerlanneqassangunik angalanermut aningaasartuuteqassooq.

Inatsisitigut tunngavigisat aamma toqqammavissiisutut allagaatit:

* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Suliamik isumaginninneq:

Aningaasaqarnermut ataatsimiititaliaq

Kommunalbestyrelsi

**Inassuteqaat:**

Allattoqarfiup kommunalbestyrelsimut inassutingaa

Ilisimatitsissut tusaatissatut tinguneqassasoq

Ilanngussat:

Soqangilaq.

**Aalajangiineq:**

|  |
| --- |
| **Inassuteqaat akuerineqarpoq. Ataatsimiititaliaq susassaqartoq ataatsimiinnermi peqataassooq.** |

|  |  |  |  |
| --- | --- | --- | --- |
| **Suliaq nr.** | **Pineqartoq** | **Ilanng. nr.** | **002** |
| **KOM 21-029** | **Aningaasanik akiliutissanik attartornissaq, kassekredit** | **Journal nr.** |  |

Uteqqiineq:

Ukioq kingulleq missingersuutit aaliangernerisa kinguneraat ukiup ingerlanerani kommune karsiani aningaasanik tingoriaannarnik qaammatip naanerani aningaasartuutit pisussaaffiit ingerlannissaanut aningaasanik attartornissaq (kassekredit) pisariaqassasoq. Taamaattumik kommunalbestyrelsiusimasoq aningaasaqarnermut ingerlatsivimmut suliakkiivoq periarfissanik ujartuisoqassasoq.

Uani suliami Kommunalbestyrelsinngortup bankiniit neqeroorutit isummerfingisussaavai qulakkeersumallungu karsimi aningaasanik tingoriaannaateqarnissaq.

Suliap saqqummiunnera:

Kommunalbestyrelsiusimasup ukioq 2021-mut missingersuutinik december 2020-mi suliaqarnermini allattoqarfik pisinnaatippaa aningaaserivinnut aningaasanik tigoriaannarnik aningaasartuutigiumaagassanut akiliutaasussanik pisariaqartitsilernermi attartornissaamik suliaqassasoq.

Nunami Namminermi pisortaqarfik nalilersuereerluni nalunaarpoq, Kommunalbestyrelsiusimasup aaliangiussaa Kommunalbestyrelsip nutaatut ikkunneqartup ilalerpagu pitsaanerussasoq.

Allattoqarfik aningaasanik tigoriaannarnik atuinissamut missingersuusiorpoq, tassanilu takuneqarsinnaalluni pingaartumik ukiariartornerani tigoriaannaatini annikilleriangaatsiassasut qaammatillu nikinnerani akileraarutit akilerneqartartut aammalu bloktilskud-t akilerneqartarneranni pisariaqartitsisoqassasoq

kr. 20.0 mio. minnerpaamik. Pingaartumik siusinaartumik utoqqalinersiaqartitsinermik tamakkiisumik kommunip tigoreernerata kingorna, pisariaqartitsineq pisussaavoq.

Allattoqarfiup aningaaseriviit Grønlandsbanken aammalu BankNordik naapeqatigivai attartornissamut neqeroorusiortillugit, imatullu neqerooruteqarput.

**Grønlandbanken,**

Ukiut tallimanut atuuttumik ukiumut erniaqarluni 0.50%-mik, apeqqutaalluni qanoq annertutigisumik atorneqarsimanersoq, aammalu provisioni 0.50% kvartalikkaartumik.

**BankNordik,**

Ukiunut tallimanut atuuttumik, ukiumut erniaqarluni 0.95%-mik, tassanilu saniatigut 0.20% provisionimut apeqqutaalluni atuineq.

*Iluarsiinissamut siunnersuut – sammisanut tunngatillugu nalilersuineq*

Allattoqarfiup nalilersuereernerata kingorna Aningaasaqarnermut Ataatsimiititaliaq siunnersuuteqassasoq Kommunalbestyrelsimut piviusunngortinneqarnissaanik taamaasilluni qulakkiikkamik aningaasartuutitigut akiliisinnaassuseq qularnaassallugu.

*Ingerlariaqqinnissaq*

Attartornissaq piviusunngortinneqarsinnaavoq, taamaattorli aamma aningaasartuutigiumaagassanut missingersuutini sipaarniutissanik suliaqartoqarsinnaavoq, minnerpaamillu kr. 20.0 mio-t missaanik allattoqarfik siunnersuuteqassalluni, pingaartumillu pisussaaffinnik sullissinermullu eqquinngitsumik siunertaqarpoq.

Aningaasaqarnermi kingunerisinnaasat:

Missingersuutit Kommunalbestyrelsip ukioq mannamut aammalu ukiunut tulliuttunut missingiutini aaliangiussaani, aningaasartuutikillisaanngikkuni ukiut tulliuttut ilungersunartumut pisinnaanera naatsorsuutigineqarsinnaavoq, aammalu sanaartugassanut missingersuusiornissamut inissaarutitsiartussalluni. taamaattumik ingerlatsinikkut aningaasartuutikillisaanissaq piviusunngortinneqartariaqarpoq, pingaartumillu nuna tamakkerlugu ataatsimoorusamik bloktilskud-ni kommunini aningaasaliissutit milliartortinneqaannassappata.

Aningaasanik tigoriaannarnik attartornissamut erniat provisionillu ukiumut aningaasartuutigineqartartussatut missingiunneqarput missaani kr. 150.000,00 - 300.000,00

Inatsisitingut sinaakkutatingullu toqqammaviit

* Kommunit Namminersorlutillu Oqartussat missingersuutaat naatsorsuu­taallu pillugit Inatsisartut Inatsisaat nr. 26, 28. november 2016-imeersoq
* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermut Ataatsimiititaliap aaliangernera:

*Allattoqarfiup Aningaasaqarnermut Ataatsimiititaliamut inassutigaa,*

*Attartornissaq piviusunngortinneqassasoq*

*Aningaaseriviit marluusut neqeroorutaa tunngavigalugu Grønlandsbanken toqqarneqassasoq*

*Ingerlatsinikkut aningaasartuutikillisaanissamik siunnersuuteqartoqassasoq*

Aaliangerneq:

Inassutigineqartut akuerineqarput.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 002-01: Neqeroorut Grønlandsbank-miik

Bilag 002-02: Neqeroorut BankNordik

**Aalajangiineq:**

|  |
| --- |
| **Inassuteqaat akuerineqarpoq, sipaarniarnermi meeqqat inuusuttullu eqqorneqassanngillat.** |

|  |  |  |  |
| --- | --- | --- | --- |
| **Sag nr.** | **Pineqartoq** | **Bilag. nr.** | **003** |
| **KOM 21-030** | **Meeraaqqerivik Mikisumi meeqqanik ikilisaaneq** | **Journal nr.** |  |

Uteqqiineq:

Inerisaanermut Ataatsimiititaliaq meeqqat Mikisumi meeqqerivimmiittut ikilisarneqassasut silaannalunnera peqqutingalungu suliamik ingerlatsivoq qanorlu pittanngorsaasoqarsinnaanersoq inassuteqarluni.

Uani kommunalbestyrelsip ataatsimiititaliat aaliangingaat ilalerniarnerlungu oqallisingissavaa.

Suliap saqqummiunnera:

Meeraaqqerivik Mikisoq Ilulissaniittoq 1976-miilli piusimavoq, blokkit qaqortuni ineeqqaniilluni. Meeqqat amerlassusaat 36-noorpoq 0-niik 2-nut ukiulinnut, taakku ineeqqanut 12-likkaartunik agguagaapput katillugit 12-nik sulisoqarlutik ineeqqami ataatsimi 3-nik init sulisoqarput.

Mikisumi ineeqqani CO2 annertusisimavoq ”R & T Rengøring” -miik uuttorneqarsimavoq, naak ineeqqani tamani silaannarissaatit ingerlajuaraluartut. Ineeqqani inuit amerlammata silaannarlu amigarluni. Maanna ilinnartunik tigusissaarput, inersimasut ineeqqani ikinnerpaatinniarlugit.

*Iluarsiinissamut siunnersuut – sammisamut tunngatillugu nalilersuineq*

Ineeqqat pitsaanerusumik silaannaqartikkumallugit, inunnullu peqqinnarnerusumik kinguneqassappat minnerunngittumillu suliffigissaaneq eqqarsaatingalugit meeqqat 36-iniit 30-inut ikilisinneqarnissaat pisariaqarpoq. Utaqqisunut allattorsimaffik annikittumik qaffariaateqassooq.

*Ingerlariaqqinnissaq*

Suliaq ingerlanneqassooq aalajangerneq aallaavingalugu, meeqqat ikilisinneqassappata taava anisut siulliit arfinillit taarserneqassanngillat.

Kingunerisinnaasat:

Mikisumi utaqqiisaagallartumik avatangiisitigut ikiorsiigallarneq.

Aningaasaqarnermi kingunerisinnaasat:

Angajoqqaat akiliutaasigut isertitakinnerulaalerneq.

Inatsisitigut tunngavigisat allagaatillu toqqammavissiisut:

* Meeqqanut suli atualinngitsunut perorsaanikkut inerikkiartuutaasunik ulluunerani neqeroorutit pillugit Inatsisartut inatsisaat nr. 16, 3. decembari 2012-meersoq

Suliamik isumaginninneq:

Inerisaanermut Ataatsimiititaliaq

Aningaasaqarnermut Ataatsimiititaliaq

Kommunalbestyrelse

Inerisaanermut Ataatsimiititaliap aaliangernera:

*Allattoqarfiup Inerisaanermut Ataatsimiititaliamut inassutigaa:*

*Meeraaqqerivik Mikisumi meeqqat 36-niik 30-nut ikilisaanissaq akuerissangaa*

Aaliangerneq:

Inassuteqaat akuerineqarpoq.

Aningaasaqarnermut Ataatsimiititaliami aaliangerneq:

*Inerisaanermut Ataatsimiititaliap Aningaasaqarnermut Ataatsimiititaliamut inassutigaa:*

*Inerisaanermut Ataatsimiititaliap aaliangernera ilalerneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 003-01: Nakkutilliisoqarfimmiit nalunaarusiaq

Bilag 003-02: Mikisup silaannaa

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Pineqartoq** | **Bilag. nr.** | **004** |
| **KOM 21-031** | **Qaanaami Ajaajaqarfimmi meeqqanik ikilisaaneq** | **Journal nr.** |  |

Uteqqiineq:

Qaanaami meeqqerivimmi Ajaajaqarfimmi meeqqat paarineqartut ikilisinneqarnissaat Inerisaanermut Ataatsimiititaliamit sulisoqarnermi amingaateqarneq peqqutingalungu inassutaavoq.

Uani kommunalbestyrelsip isummerfingissavaa ataatsimiititaliat aaliangernerat mmeeqqerivimmi meeqqat qulinik ilanngarneqarnissaat ilalerniarnerlungu.

Suliap saqqummiunnera:

Qaanaami paaqqinnittarfik Ajaajaqarfik ukioqatigiiaanut aggulungaq meeraateqarsinnaavoq 32-nik, ullumikkut 42-nik meeraateqartoq. Juni 2016-imiik ilassutitut akuerineqarsimapput meeqqat 10-t, illoqarfimmi utaqqisuutit amerlammata.

Ajaajaqarfik kissaateqarpoq ini ilaliussaq matuneqarnissasoq, meeqqanut qulinut inigitaasoq ulloq 9. Juni aallarnerfigalugu. Meeqqat augustusimi atualertussat 10. juni atualereersunut ornittagaaniilissammata. Pingaarnertut peqqutaavoq sulisunik amigaateqarneq, iggavimmi ikiortimut ataatsimut oqimaattorsiortitsineq meeqqanik 42-nik nerisitsisarnermi, ineeraq sammisassaqartitsiffissatut aaqqitaanngimmat, taanna siusinnerusukkut sinittarfiummat aammali nipiliorfioqimmat.

Maanna Qaanaami meeqqerivimmut utaqqisut sisamaapput meeraaqqerivimmut 16-iullutik.

*Iluarsiinissamut siunnersuut – sammisamut tunngatillugu nalilersuineq*

Ilinniarnermut Ingerlatsivimmiit nalilersuinitsinni, pingaartipparput meeqqat isumannaatsumik paaqqutarineqassasut. Tamannalu angussagutsigu taava pisariaqarpoq meeqqat qulinik ikilisinneqarnissaat, sulisut amingartarmata. Ajaajaqarfimmi atorfiit marluk sivisuumik paarlattaasunik inuttaqartinneqarput, taakku kattuffiup NPK-p isumaqatigiissutai malillugit atorunnaarsinneqarsinnaapput.

*Ingerlariaqqinnissaq*

Inassuteqaataasoq akuersissutigineqassappat Ilinniarnermut ingerlatsivik suliamik aallartitsissooq, sulisunullu tunngasortaa Sulisoqarnermut ingerlatsivik HR suleqatigissallungu. Taamaalilluni Ajaajaqarfimmi sulisut amingartarneri pinaveersaartissuarput, sulisullu sulerulukkunnaarlutik sulisalissangaluarput.

Kingunerisinnaasat:

Ajaajaqarfimmi meeraataasinnaasut sulisuusinnaasullu illumi sinaakkutaassianut naleqqutilissapput.

Aningaasaqarnermi kingunerisinnaasat:

Aningaasaliissutit meeqqanut qulinut sulisunullu marlunnut ulloq 9.6.2021-miik sipaarutaassapput.

Inatsisitigut tunngavigisat allagaatillu toqqammavissiisut:

* Meeqqanut suli atualinngitsunut perorsaanikkut inerikkiartuutaasunik ulluunerani neqeroorutit pillugit Inatsisartut inatsisaat nr. 16, 3. decembari 2012-meersoq

Suliamik isumaginninneq:

Inerisaanermut ataatsimiititaliaq

Aningaasaqarnermut Ataatsimiititaliaq

Kommunalbestyrelse

Inerisaanermut Ataatsimiititaliap aaliangernera:

*Allattoqarfiup Inerisaanermut Ataatsimiititaliamut inassutigaa:*

*Ulloq 9.6.2021 aallarnerfigalugu Qaanaami Ajaajaqarfik meeqqanut 32-nut ikilisaassasoq*

Aaliangerneq:

Inassuteqaat akuerineqarpoq.

Aningaasaqarnermut Ataatsimiititaliami aaliangerneq:

*Inerisaanermut Ataatsimiititaliap Aningaasaqarnermut Ataatsimiititaliamut inassutigaa:*

*Inerisaanermut Ataatsimiititaliap aaliangernera ilalerneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 004-01: Allagaq nr. 2016-028

Bilag 004-02: Allagaq ulloq 19.2.2021

**Aalajangiineq:**

|  |
| --- |
| **Inassuteqaat akuerineqarpoq. Dagpleje inerisarneqassasoq inassutingineqarpoq meeqqat utaqqisut ikilineqarnissaat siunertaralungu.** |

|  |  |  |  |
| --- | --- | --- | --- |
| **Sag nr.** | **Pineqartoq** | **Bilag. nr.** | **005** |
| **KOM 21-032** | **Aningaasanik nuutsitsineq, Avanersuup atuarfiani ruujorit iluarsisassat** | **Journal nr.** |  |

Uteqqiineq:

Avanersuup Atuarfiani ruujorit pisoqalinerisa kinguneranik imeqarniarneq ajornartorsiutaavoq. Taamaattumik iluarsartuussisoqarnissaa siunerataralungu aningaasanik nuutsitsinissaq Inerisaanermut Ataatsimiititaliap oqallisingivaa.

Suliaq ingerlaqqippoq, uanilu kommunalbestyrelsip ataatsimiititaliat aaliangernera ilalerniarnerlungu isummerfigissuaa.

Suliap saqqummiunnera:

Avanersuup Atuarfiani ruujorit iluarsaassassatut inissisimapput. Iluarsaassassaaneri peqqutaallutik imeq milinneqartarpoq, tamannalu atuarfiup imeqartussaaneranut ajoqutaalluni. Ruujorit atuarfiup iluani kusertut amerlapput, ullut tamaasa weekend ilanngullungu atuarfik alakkarneqartarpoq asaasoqartarlunilu kusertoqarsimangaangat. Ruujorit nungullutik asiusut iluarsaassinerlu annertuut pisariaqalersimapput.

*Iluarsiinissamut siunnersuut – sammisamut tunngatillugu nalilersuineq*

Iluarsaassinissaq siunertaralungu Qaanaami ruujorilerisoq akinik piniarfigineqarpoq, atuarfiullu ittuanut siulittuutigisaa kr. 1.0 mio. Ilinniarnermut Ingerlatsivimmiit Teknikkimut Ingerlatsivimmut nuunneqarnissaanik qinnuteqaatigineqarpoq. Maannangaaq suliaq aallartittariaqarmat umiarsuarmut kingullermut atortussat angumeqqunneqassammata.

*Ingerlariaqqinnissaq*

Qinnuteqaat akuerineqarpat taava aningaasat nuunneqassapput suliarlu Teknikkimut Ingerlatsivimmiit ingerlanneqalissalluni.

Kingunerisinnaasat:

Avanersuup atuarfia imeqarnissaa qulakkeerneqassooq, tamannalu ulluinnarni assingiinngittutigut atorfissaqartinneqartarpoq.

Aningaasaqarnermi kingunerisinnaasat:

Ilinniarnermut Ingerlatsivimmiit siunnersuutigaarput aningaasat Ilulissani elevhjemmissap pisatarsiniutissai aallerfigineqassasut, ukiup naanerani tamakkerlugit atornissaat ilimananngimmat. Aningaasat missiliuinermi annertussuseqarput kr. 1.0 mio.

Inatsisitigut tunngavigisat allagaatillu toqqammavissiisut:

* Atuarfik pillugu Inatsisartut inatsisaat nr. 15, 3. december 2012-imeersoq
* Kommunit Namminersorlutillu Oqartussat missingersuutaat naatsorsuutaallu pillugit Inatsisartut inatsisaat nr. 26, 28. november 2016-imeersoq

Suliamik isumaginninneq:

Inerisaanermut Ataatsimiititaliaq

Aningaasaqarnermut Ataatsimiititaliaq

Kommunalbestyrelse

Inerisaanermut Ataatsimiititaliap aaliangernera:

*Allattoqarfiup Inerisaanermut Ataatsimiititaliamut inassutigaa:*

*Avanersuup atuarfiani ruujorinik iluarsartuussinissamik siunertalimmik, Ilinniarnermik Ingerlatsivimmiit Teknikkimut Ingerlatsivimmut aningaasanik nuussisoqassasoq*

Aaliangerneq:

Inassuteqaat akuerineqarpoq.

Aningaasaqarnermut Ataatsimiititaliami aaliangerneq:

*Inerisaanermut Ataatsimiititaliap Aningaasaqarnermut Ataatsimiititaliamut inassutigaa:*

*Inerisaanermut Ataatsimiititaliap aaliangernera ilalerneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 005-01: Nuussinermut immersungaq

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Pineqartoq** | **Bilag. nr.** | **006** |
| **KOM 21-033** | **CLIO, Digitali atorlungu atuartitsinermi najoqqutassaq** | **Journal nr.** |  |

Uteqqiineq:

Ullutsinni atuartitsineq sukkasuumik allanngoriartorpoq, periarfissallu amerliartorlutik. CLIO.DK tassaavoq atuartitsissutik digitaliusunik tuniniaasartoq ilitsersuisartorlu. CLIO.DK Avannaata Kommunianut neqeroorusiorpoq ilinniartitsisut tamarmik atuisunngornissaannut periarfissillugit. Inerisaanermut Ataatsimiititaliap periarfissat oqallisingai qulequtarlu isummerfingalungu.

Uani suliami kommunalbestyrelsip ataatsimiititaliat aaliangernerat ilalerniarnerlungu isummerfingissavaa.

Suliap saqqummiunnera:

Meeqqat atuarfianni iPad-ip atungaanera annertusiartorpoq. Avannaata Kommuniani atuartut ilinniartitsisullu amerlanerpaat iPad-eqalernikuupput. Ullumikkut piareersarneqarput Qaanaami nunaqarfiinilu taavalu Upernaviup nunaqarfiini atuartut ilinniartitsisullu iPad-issaat. iPad periarfissiipput killeqanngiusattunik, taamaammallu atuartitsinermut periutsit nutarsarneqarlutik. Periutsit nutaat ilangivaat CLIO.DK atuartitsinermut sakkussanik periusissanillu tuniniaasoq digitaliusoq. Ullumikkit nunatsinniit ima atorneqartigaaq allaat immikkut kalaallit ilinniartitsisuinut qupperneqarlutik. Avannaata Kommuniani suli atulinngilarput, taamaammat qanoq periarfissaqarnersoq Ilinniarnermut Ingerlatsivimmiit CLIO.DK ataatsimeeqatigaarput akinillu neqeroorusiortillugit.

CLIO.DK-mi atuisunngussagutta CLIO-mi sulisunik siunnersorneqarneq ilitsersorneqarnerlu killeqanngittoq ilanngullugu pissarsiarissuarput.

*Iluarsiinissamut siunnersuut – sammisamut tunngatillugu nalilersuineq*

Atuartitsinerup pitsaassusaanik qaffassaaniarluta Ilinniarnermut Ingerlatsivimmi læringskonsulentimik atorfinitsitsivugut ukioq 2020. Atorfinittup suliassaraa iPad-imik atuineq pitsaasumik ingerlanneqassasoq aamma ingerlaavartumik nalilersuineq siunnersortaaffigissallungu. Tulluarpoq læringskonsulenti CLIO.DK-mut attaveqaatinngornissaa, taamaalilluni suliassaq eqaannerussammat. Ukiamut atuarneq aallarteqqippat atulernissaanut aningaasat atorneqartussat kr. 217.000 missaaniissapput, atuartut 1.400-tut naatsorsorutsigit aamma ukiunut tallimanut atuinissatsinnut isumaqatigiissusiorsinnaagutta. Ukioq manna aningaasat atorneqarsinnaasut aaneqarsinnaapput nunaqarfiit atuarfiinut pisattanik nutarterinermi kontomiit.

Ukiut tulliuttut aningaasanut missingersuusiornermi aaqqinneqartassallutik.

*Ingerlariaqqinnissaq*

Avannaata Kommuniani ilinniartitsisut CLIO.DK-mik atuilissappata isumaqatigiissut Ilinniarnermut Ingerlatsivimmiit isumangissuarput, ilinniartitsisullu atuinissaat pitsaasoq anguniarlungu CLIO.DK qanimut suleqatigineqassalluni.

Kingunerisinnaasat:

Avannaata Kommuniani ilinniartitsisut tamarmik atuartitsinerminnut sakkussaat pitsaasunik ilassapput, iPad-illu atorneqarnerat suli pitsaaninngussalluni. Alimasissumik atuartitsinissamut CLIO.DK aqqutissiuusserusuppoq misilittagaqaramik.

Aningaasaqarnermi kingunerisinnaasat:

Ukioq manna aallartissagutta kr. 217.000 atorneqassapput, ukiunilu tulliuttuni ukiumut kr. 434.000 ukiumut akiliisassalluta minnerpaamik ukiut tallimat. Aningaasaliissutit akuerineqartut iluanni nikisiterinermi tunngaveqarpoq karsimullu sunniuteqassanani.

Inatsisitigut tunngavigisat allagaatillu toqqammavissiisut:

* Atuarfik pillugu Inatsisartut inatsisaat nr. 15, 3. december 2012-imeersoq

Suliamik isumaginninneq:

Inerisaanermut ataatsimiititaliaq

Aningaasaqarnermut Ataatsimiititaliaq

Kommunalbestyrelse

Inerisaanermut Ataatsimiititaliap aaliangernera:

*Allattoqarfiup Inerisaanermut Ataatsimiititaliamut inassutigaa:*

*Avannaata Kommuniani CLIO.DK-mi atuisunngussasugut*

Aaliangerneq:

Inassuteqaat akuerineqarpoq, Clio 1. august 2021 atuuttussanngorlungu.

Aningaasaqarnermut Ataatsimiititaliami aaliangerneq:

*Inerisaanermut Ataatsimiititaliap Aningaasaqarnermut Ataatsimiititaliamut inassutigaa:*

*Inerisaanermut Ataatsimiititaliap aaliangernera ilalerneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 006-01: Neqeroorut

Bilag 006-02: Ilisarititsineq

Bilag 006-03: Atuangaq Clio

Bilag 006-04: Neqeroorut 1. august – 31. december 2021

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Sammisaq** | **Bilag. nr.** | **007** |
| **KOM 21-034** | **Isumasioqatigiisitsinissamik pilersaarutit** | **Journal nr.** |  |

Uteqqiineq:

Inuussutissarsiornermut Ataatsimiititaliap susassaqarfiup iluani pikkorissarnissaq kommunimi sumiiffinni ataasiakkaani Namminersorlutik Oqartussat aningaasaliissutaat periarfissatut atorlungit ineriartortitsinissamut pikkorissaanissamik periarfissiivoq. Uani suliami kommunalbestyrelsip ataatsimiititaliat inassutaat ilalerniarnerlungu isummerfingissavaa.

Suliap saqqummiunnera:

Nunaqarfinnut isorliunerusunullu aningaasaliissutit atorlugit aallarnisaasunut pikkorissartitsinissanik ingerlatsivik pilersaaruteqarpoq. Aataatsimiititaliap pilersaarusiornermini Upernavik, Uummannaq aamma Ilulissat pikkorissaavigineqarnissaat akuersissutiginikuuaa.

Pikkorissartitsinissamik pilersaarutit ima inississorneqarput:

**Seminar 1**

September Upernavik

Sammisaq: inkubations uge / weekend (JJ + Innovation GL)

Sivisussusaa: 4 dage

Aningaasartuutissat: 350.000

**Seminar 2**

September Ilulissat

Sammisaq: inkubations uge / weekend (Innovation GL - ?)

Sivisussusaa: Ulloq ataaseq affarlu

Aningaasartuutissat: 80.000

**Seminar 3**

Oktober Uummannaq

Iværksætteri og Økonomistyring (Innovation GL)

Sammisaq: inkubations uge / weekend (JJ + Innovation GL)

Sivisussusaa: 2.5 dage

Aningaasartuutissat: 350.000

**Seminar 4**

Oktober/November Ilulissat

Sammisaq: Allaffisornermi pingaaruteqarluinnartut

Sivisussusaa: Ullut sisamat

Aningaasartuutissat: 270.000

Aningaasaqarnermi kingunerisinnaasat:

Avannaata Kommunianut aningaasatigut kingunissaqanngilaq, aningaasartuutaasussat bloktilskud aqqutigalugu utertinneqartussaammata.

Inatsisitigut tunngavigisat:

* Finansloven 2021

Suliamik isumaginninneq:

Inuussutissarsiornermut Ataatsimiititaliaq

Aningaaqarnermut Ataatsimiititaliaq

Kommunalbestyrelse

Inuussutissarsiornermut Ataatsimiititaliap aaliangernera:

*Inuussutissarsiornermi ingerlatsiviup Inuussutissarsiornermut Ataatsimiititaliamut inassutingaa:*

*Pilersaarutit tusaatissatut tiguneqassasut*

Aaliangerneq:

Tusaatissatut tiguneqarput.
Ataatsimiititaliaq isumasioqatigiisitsineq Upernavimmi ingerlanneqartussaq peqataaffigissallugu siunniuppaa, tamatuttaaq Tamat Oqartussaaqataanerani Ineriartortitsinermullu ataatsimiititaliaq isumasioqatigiinnissanik ilisimatissuaa soqutiginnikkunik peqataasinnaammata.

Aningaasaqarnermut Ataatsimiititaliami aaliangerneq:

*Inuussutissarsiornermut Ataatsimiititaliap Aningaasaqarnermut Ataatsimiititaliamut inassutigaa:*

*Inuussutissarsiornermut Ataatsimiititaliap aaliangernera ilalerneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Soqanngilaq.

**Aalajangiineq:**

|  |
| --- |
| Inassuteqaat akuerineqarpoq. |

|  |  |  |  |
| --- | --- | --- | --- |
| **Suliaq nr.** | **Qulequtaq** | **Ilanngussaq nr.** | **008** |
| **KOM 21-035** | **Aappilattumi eqqaavissuassamut nutaamut annertunerusumik aningaasaliissuteqarneq** | **Journal nr.** |  |

Uteqqiineq:

Kommunalbestyrelsip Aappilattumi eqqaavissuassamut nutaamut missingersuutini kr. 2.5 mio. nuunneqassasut aalajangersarsimavaa. Suliassaq suliniutaasimavoq malitsigisaanillu suliarinnittussarsiuunneqarluni, paasinarsivorlu suliap akia aningaasaliissutigineqartunit qaffasinnerussasoq. Suliap aallartinnissaa siunertaralungu aningaasanik aappaangu illikartitsisoqassasoq Teknikkimi Ataatsimiititaliap aaliangerpaa.

Uani suliami kommunalbestyrelsip ataatsimiititaliat aaliangernerat ilalerniarnerlungu oqallisingissavaa.

Suliamik saqqummiussineq:

Avannaata Kommuniata siusinnerusukkut kommunalbestyrelsiata aalajangersimavaa, Aappilattumi eqqaavissuaq maanna mittarfiup eqqaanit nunaqarfimmi piffimmut allamut avannaatungaaniittumu nuunneqassasoq. Tamatumani nutaamik aqquserniorneq eqqaavissuassamullu nutaamut qaartiterineq pisariaqartinneqarput. Suliniummut 2021-mi missingersuutini kr. 2.5 mio. illuartinneqarsimapput, kisianni paasinarsisimavoq, eqqaavissuassamut nutaamut aqqusineq kr. 3.9 mio. siunnersuisut sulinerat ilanngullugu, akeqassasoq. Taassuma saniatigut eqqaavissuaqarfissap nutaap suliarinera qaavatigut kr. 4 mio. missaannik akeqassasoq naatsorsuutigineqarpoq. Aningaasat taakkua aningaasaliissutigineqartut sippoqqammatigit, suliniullu ataatsimoortoq 2021-mi sanaartornermut missingersuutit qaangeqqammagit, ataatsimiisitaliaq kiisalu kommunalbestyrelsi naliliissapput, suliniut pilersaarutigineqartutut ingerlanneqassanersoq.

*Aaqqiissutissatut siunnersuut – suliap nalilersornera*

Aappilattumi eqqaavissuassap nuunneranik suliniut eqqakkat tungaasigut unammilligassat nunaqarfimmi sivisusimasut iluarsiiffiginiarlugit aallarnerneqarsimavoq. Mittarfiup sanilerinerata ingerlaavartumik ajornartorsiuteqarnerata saniatigut, piffiup annikinnera illunullu qanittorujussuunerat aamma ajornartorsiutaapput. Eqqagassalerinermik nutaaliaasumik angusaqarniaraanni, piffik nutaaliaanerusunik atortulersuutilik pisariaqarpoq.

Suliniutip naammassinissaa missingersuutaareersunit akisunerussaaq, kisianni suliniut 2021-mut sivitsorlugu aammalu immaqa 2022-mut, aningaasartuutit siammarterneqarsinnaapput, taamaasilluni ukioq manna ilassutitut aningaasaliissutissaq pisariaqassanani.

*Ingerlaqqinnissaq*

Teknikkimi Ataatsimiititaliap immikkut aningaasaliisoqassasoq akuersissutingaa, inassuteqaat Aningaasaqarnermut Ataatsimiititaliamut Kommunalbestyrelsimullu ingerlaqqissaaq. Taakkunani akuersissuteqarnikkut suliniut 2021-mi missingersuutinut ilanngutissaaq, taamaasillunilu suliniut nangissaaq. Ilassutitut aningaasaliissut itigartinneqarpat, suliniut maanna innermisut tamakkiisutut naammassineqarsinnaanngilaq.

Kingunissai:

Akuersissuteqarnikkut Aappilattumi eqqagassalerineq malunnaatilimmik pitsanngoriassaaq. Suliassaqarfimmi maannakkut unammilligassat iluarsineqarsinnaassapput, nunaqarfillu eqqagassalerinermut nutaaliaanerusumut pitsaanerusumik piareersimalissaaq. Aningaasaliissutip nutaap itigartinneratigut aaqqiissutissanik nutaanik suli ilusilersorneqanngitsunik eqqarsartoqartariaqassaaq.

Aningaasaqarnikkut kingunissai:

Akuersissuteqarneq kommunip 2022-mi sanaartornermut missingersuutaanut kinguneqassaaq, aammalu immaqa 2023-mi, suliniut ukiunut missingersuusiorfiusunut nangittussaammat. Suliniut naammassiniarlugu kr. 5.4 mio. aningaasaliissutigineqassasut naatsorsuutigineqarpoq.

Inatsisitigut tunngavissaq:

* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq
* Kommunalbestyrelsip ataatsimiinnera nr. 13, ulloq 17. november 2020

Suliamik suliarinninneq:

Teknikkimut Ataatsimiititaliaq

Aningaasaqarnermut Ataatsimiititaliaq

Kommunalbestyrelse

Teknikkimut Ataatsimiititaliami aaliangerneq:

*Ingerlatsiviup ataatsimiititaliamut inassutigaa:*

*Suliniutip 2022-mi nanginnissaa siunertamullu sanaartornermut missingersuutini illuartitsisoqassasoq ataatsimiititaliap akuersissutigaa*

*Oqaluuserisassani immikkoortup Aningaasaqarnermut Ataatsimiititaliamut ingerlateqqinnissaa akuersissutigaa*

Aaliangerneq:

Akuersissutigineqarpoq.

Aningaasaqarnermut Ataatsimiititaliami aaliangerneq:

*Teknikkimut Ataatsimiititaliap Aningaasaqarnermut Ataatsimiititaliamut inassutigaa:*

*Teknikkimut Ataatsimiititaliap aaliangernera ilalerneqassasoq*

Aaliangerneq

Allanneqarsimasoq kr. 2,5 mio.-t kukkusuupput naqqiutigineqarlutillu Teknikkimut pisortamit, kr. 2,0 mio.-niusut immikoortinneqarsimasut, taamaattumillu tamakkiisumik kr. 5,9 mio.-t pisariaqartinneqassasut erseqqissaatigineqarluni, ukiunullu marlunnut siaartinneqarsinnaalluni.

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 008-01: Aappilattumi eqqaaveqarfissap nutaap suliniutiginera

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Suliaq.** | **Qulequtaq** | **Ilanngussaq nr.** | **009** |
| **KOM 21-036** | **Rådhusip piusup iluarsaannera aamma allineqarnera** | **Journal nr.** | **18.01.02** |

Uteqqiineq:

Rådhusip nutaamik sanaap akia siusinnerusukkut politikkikkut aalajangereerneqarsimasoq Avannaa Development A/S-ip taarsigassarsiniarsinnaanermut killigititaata iluaniikkunanngilaq. Avannaa Development A/S-ip paarlattuani nalilerpaa, rådhusip piusup ilaneqarnera allanngortiterneralu taarsigassarsiarineqarsinnaasutut periarfissat iluini pitsaasumik silatusaartumillu suliarineqarsinnaasoq, taamatullu suliaq siunertaqartumik ingerlanneqassasoq Teknikkimi Ataatsimiititaliamit inassutingineqarpoq.

Suliami uani kommunalbestyrelsip ataatsimiititaliat aaliangernerat ilalerniarnerlungu isummerfingissavaa.

Suliamik suliarinninneq:

Rådhusi atorfimmut atatillugu inissiartalik aamma qitiusumik pisiniarfeqarfik pillugit anguniagaangaluartut kr. 200-250 mio. missaannik akeqarpoq, tamatuma Avannaa Development A/S-imit taarsigassarsiniarnissamut ajornanngitsut qummut qaangerpa. Taamaattumik rådhusi nutaaq atuuffippassualik aningaasatigut killigititaasut iluanni piviusunngortinneqarsinnaanngilaq. Nutaamik rådhusiliornissaq siusinnerusukkut politikkikkut aalajangiunneqarsimammat Teknikkimi Ataatsimiititaliap aalajangissavaa taarsiullugu rådhusip piusup allanngortiterlugulu allineqarnissaa kommunip pisariaqartitai kissaataalu aallaavigalugit.

*Aaqqiissutissatut siunnersuut – suliamik naliliineq*

Rådhusimik pioreersumik allanngortiterineq alliliinerlu kr. 84.5 mio. missaanik piviusunngortinneqarsinnaasutut nalilerneqarpoq, tassunga ilanngullugu sulisunut inissianik pisariaqartitsineq ilanngullugu.

Inissianik E. Sivertsenip Aqq. 5-41-mi tamakkiisumik isaterineq atorfimmut atatillugu inissiat kr. 27-34 mio. missaannut piviusunngortinneqarsinnaasoq nalilerneqarpoq. Atorfimmut atatillugu inissiat illoqarfiup qeqqani najugaqarfigissallugu nakerineqartumik inissinneqassapput ilutigitillugulu Ilulissani qitiusoqarfimmik pilersitsinissamut ilapittuutaassallutik.

Rådhusi sulisunut inissianik iluarsaassineq tamakkiisoq ilanngullugu rådhusimik allanngortiterineq alliliinerlu taamaasilluni kr. 112-119 mio. iluaniissooq, tamannalu Avannaa Development A/S-ip taarsigassarsiniarnissamut periarfissarititaata iluaniippoq, taamaattumik Avannaa Development A/S-ip nalilerpaa rådhusimik piusumik allanngortiterineq alliliinerlu nangittumik suliareqqikkaanni silatusaarnerussasoq. E. Sivertsenip Aqq. 5-41 inissiat atorfimmut atatillugu inissiatut tamakkiisumik iluarsaanneqarnerata nanginneqarneratigut, tassani tunngaviusut ilanngussani takuneqarsinnaapput. Avannaata Kommuniata aningaasaqarnikkut tunngavii eqqarsaatigalugit tamanna aningaasaqarnikkut aaqqiissutaavoq nakernartoq. Taarsigassarsiatigut pisussaaffini naammassiniarlugit Avannaa Development A/S suliniutip qanoq akeqarnera tunngavigalugu kommunip ukiumut attartornerup qanoq annertutiginera aalajangersartariaqarpaa. Sanaartukkap akitsoriartornera ilutigalugu Avannaata Kommuniata ineqarnermut akiliutaa qaffakkiartussaaq tamannalu suliniutip qaavatigut aningaasartuutaanissaanik oqariartorpoq.

*Ingerlaqqinnissaq*Rådhusimik pioreersumik allanngortitsinerineq aamma alliliineq Teknikkimi Ataatsimiititaliap toqqarpagu, tassunga ilanngullugu inissiat E. Sivertsenip Aqq. 5-41-miittut sulisunut inissiat tamakkiisumik iluarsarneqarnerat suliareqqitassanngorlugu Aningaasaqarnermut Ataatsimiititaliamut ingerlateqqinneqassaaq.

Aningaasaqarnikkut kingunissai:

Isikkumisut siunnersuutigineqartumi rådhusip illutaa piusoq Avannaa Development A/S-imut tunniunneqassaaq, tamatumani siunertarineqarluni ingerlatseqatigiiffiup rådhusissamik suliniuteqarnermut aningaasalersuinissamut qularnaveeqqutitut atornissa siunertaralugu.

Nutaamik rådhusip illutaliornerup sanaartorlugu aallarnisarneqarnissaanut kommunip sanaartornermut kontumut kr. 10.0 mio. missaat nammineerluni aningaasaliissutigissagai naatsorsorneqarsimavoq. Tamannali nutaamik rådhusip illutaliornermut iluseq toqqaraluaraanniluunniit atuutissaaq. Rådhusimik piusumik ilasinermut aamma annertusisinermut atatillugu sanaartornermi aningaasartuutit taamaattoq nunaminertami imaqanngitsumik sanaartornermut nunagissaanermullu ataatsimut aningaasartuutit annikinnerujussuussapput taamaasillunilu piviusunngortinneqarsinnaanerulluni.

Inatsisitigut tunngavigisat:

* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Suliamik suliarinninneq:

Teknikkimut Ataatsimiititaliaq

Aningaasaqarnermut Ataatsimiititaliaq

Kommunalbestyrelse

Teknikkimut Ataatsimiititaliami aaliangerneq:

*Ingerlatsiviup ataatsimiititaliamut inassutigaa:*

*Teknikkimut aamma Aningaasaqarnermut Ataatsimiititaliap inassutigissagaat Avannaata Kommuniata suliniut rådhusimut tunngasoq rådhusimik pioreersumik iluarsaassinikkut ilasinikkullu ingerlanneqassasoq. Rådhusip illutaa piusoq tassunga atatillugu Avannaa Development A/S-imut tunniunneqassasoq, taassuma rådhusimik suliniutip aningaasalersornissaanut atatillugu ingerlatseqatigiiffiup qaavatigut taarsigassarsiniarnissaa siunertaralugu*

*Teknikkimut aamma Aningaasaqarnermut Ataatsimiititaliap inassutigissagaat Avannaata Kommuniata rådhusimik suliniuteqarnermut atatillugu sulisunut inissiat 24-t E. Siversenip Aqq. 4-51-mi inissisimasut isaterneqarnissaat. Inissiat Naalakkersuisunit Avannaata Kommunianut tunniunneqarnermi kingorna Avannaa Development A/S-imut ingerlateqqinneqassasut, takuuk Kommunalbestyrelsimut*

*ilisimatitsissut 4. december 2020-meersoq*

*Avannaata Kommuniata Avannaa Development A/S kommuni sinnerlugu Naalakkersuisunut qinnuteqaateqassasoq ingerlatseqatigiiffiup kommunillu akornanni rådhusimik iluarsaassineq ilasinerlu kiisalu sulisunut inissiat pillugit ukiuni arlalinni isumaqatigiissut tunngavigalugu*

Aaliangerneq:

Immikkoortoq akuerineqarpoq. Kissaatigineqarpoq suliffeqarfiup isaterneqarnerata pilerseqqinneqarneranullu aningaasartuutit missingersuusiani ataatsimoortuni ilanngunneqarnissaat. Maanna allaffissuup pioreersup iluarsaannissaani mianerineqassapput innarluutillit.

Illoqarfinni nunaqarfinnilu allani kommunep allaffissaa iluarsaannissaat unitsinneqassanngilaq nutaamik allaffissualiornissaq pissutigalugu.

Aningaasaqarnermut Ataatsimiititaliami aaliangerneq:

*Teknikkimut Ataatsimiititaliap Aningaasaqarnermut Ataatsimiititaliamut inassutigaa:*

*Teknikkimut Ataatsimiititaliap aaliangernera ilalerneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 009-01: Rådhusip piusup il.il. iluarsaanneqarnissaa, ilaneqarnissaa pillugit allakkiaq

**Aalajangiineq:**

|  |
| --- |
| **Inassuteqaat akuerineqanngilaq.****Avannaa Developmenti kommunalbestyrelsip siunissami sulianik assingiinngittunik ingerlataqarnissaa pillungu isumasioqatingiittoqassasoq aaliangerpoq, tassani qanoq ingerlaqqittoqassasoq aningaasalersuinermi aaliangernissamut toqqammaviliisoqassammat.** |

|  |  |  |  |
| --- | --- | --- | --- |
| **Suliaq nr.** | **Pineqartoq** | **Ilanng. nr.** | **010** |
| **KOM 21-037** | **Ukioq 2020-mi ingerlatsinermut killiffiugallartoq** | **Journal nr.** |  |

Uteqqiineq:

Aningaasaqarnikkut ingerlatsinermi system-p eqqunneqarnerani naatsorsuutinik 2020-mut inaarinnissinnaaneq piffissaq eqqorlugu pisinnaanngilaq. Killiffiugallartorli kommunalbestyrelsimut saqqummiunneqarpoq tusaatissatut tigusassanngorlugu.

Suliap saqqummiunnera:

Aningaasarnermut systemi nutaaq eqqunneqarnerani naatsorsuutit piffissaq eqqorlugu naammassineqarsinnaasimanngillat, nalinginnaasarporlu taamak annertutigisumik allannguinermi piffissaq iluarsartuussinermik atuutsitsilereernermi pisoqartartoq. Nunatsinni pisortaqarfiit anguniagaqarput assigiissumik suliaqartarnissamik, taamaattumik Avannaata Kommuniani aamma naatsorsuutitigut inaarutaasumik suliaqartarnermi kukkunersiuisut suleqatigalugit ingerlanneqartalissaaq, ukioq 2020-mullu inaarinninnissami septemberimi imaluunniit oktoberimi naammassineqarnissaat naatsorsuutaalluni.

Namminersorlutik Oqartussani aamma ilisimaneqarpoq kommunini nutaamik eqqussinermi piffissaq atorneqaqqaartartoq, Avannaata Kommunianilu kukkunersiuisut isumaqatigereerneranni pisortaqarfimmut nalunaaruteqarpoq naatsorsuutit 2020-moortoq inaarneqarnissaat kinguaattuussasoq, ukioq mannalu naammassineqassasut naatsorsuutigineqarluni.

Missingersuutit ukioq 2020-mut Kommunalbestyrelsimit akuerineqartut tunngavigalugit aningaasartuutit sanaartornermut missingersuutit ilanngullugit kr. 964,0 mio.-niupput, isertitassallu kr. 945,2 mio.-niullutik. Aningaasartuutit isertitanut sanilliullugit ingerlatsineq inerneqassasoq kr. 18,8 mio.-ninik taamatullu nikeraartaasut kr. 15,2 mio.-sut ilanngukkaanni amigaartooruteqarluni kr. 33,9.-ninik missingerlugu aaliangiunneqarpoq. Taamaasilluni ukioq 2020-p aallartinnerani aningaasaatit kr. 71,2 mio.-niniik appartussatut kr. 46,8 mio.-ninut ukioq 2020 naammassineqarnissaanut missingerneqarluni.

Naatsorsuutit killiffigigallagaat ukioq 2020-mut.

|  |  |  |  |  |  |  |
| --- | --- | --- | --- | --- | --- | --- |
| **Ingerlatsineq** | **R2018** | **R2019** | **B2020** | **2020-mi killiffiugallartoq** | **Nikingassut** | **%-nngorlungu** |
| **Ingerlatsinikkut aningaasartuutit** | 770.066 | 798.258 | 848.164 | 863.429 | 15.265 | **101,8** |
| **Sanaartornikkut aningaasartuutit** | 81.638 | 100.587 | 115.858 | 117.561 | 1.703 | **101,5** |
| **Ingerlatsinikkut sanaartornikullu aningaasartuutit inernerigallagaat** | 851.704  | 898.845 | 964.022 | 980.990 | 16.968 | **101,7** |
| **Isertitat** | -876.670 | -912.250 | -945.222 | -961.100 | -15.878 | **101,7** |
| **Nikeraataasut ilanngunnagit inernerugallartoq** | -24.966 | -13.405 | 18.800 | 19.890  | .1.090 | **105,8** |
| **Nikeraataasut** | -33.355 | 734 | 15.182 | 4.462 | **Ukiup aallartinnerani karsi kr. 71,2 mio.-niupput, naaneranilu kr. 46,9 mio.-niullutik, taamaasilluni appariarput kr. 24,4 mio.-ninik.** |
| **Ukiumut angusaagallartoq** | -58.321 | -12.671 | 33.982 | 24.352 |
| **Ukiup aallartinnerani aningaasaatit** | 246 | 58.567 | 71.237 | 71.237 |
| **Ukiup naanerani aningaasaatit** | **58.567** | **71.237** | **37.255** | **46.885** |

Maannamuugallartoq ingerlatsinikkut missingersuutit malillugit sanaartornermut ingerlatsineq ilanngullugu atuivallaartoqarpoq, tassa katillugit kr. 16,9 mio.-ninik, pingaartumik Ilaqutareeqarnermut, Teknikkimut Ingerlatsivinni qaangiingaatsiarneq pivoq. Taamatullu Inuussutissarsiornermut Inerisaanermullu ingerlatsivimmi atuinikiffiunngaatsiarluni. Nikeraataasut ilanngullugit kr. 24,4 mio.-ninik amigartooruteqarluni. Missingersuutiniik akuerineqartuni ingerlatsinermut maannamuugallartoq kr. 1,1 mio.-ninik qaangiilluni.

Akileraarutigut missingersuusiamiik annertunerusumik Avannaata Kommunia isertitaqarpoq. Inuttut akileraarutitigut, suliffeqarfinnullu akileraarutitigut taamatullu suliffeqarfiit iluanaarutaata akileraarutaat (udbytteskat) uani pineqarput, katillugit kr. 15,9 mio.-nik annerulluni.

Ukiup 2020-p aallartinnerani aningaasaatit kr. 71,2 mio.-miipput ukiullu naanerani kr. 46,9 mio.-niullutik, tassa kr. 24,4 mio.-ninik appariaateqarlutik.

Komunimut akiitsorineqartut maannamuugallartoq ukiup naanerani kr. 126,7 mio.-niullutik. Naatsorsuutini inaarinninnermi qulakkiikkamik saqqummiunneqassapput nalikilliliinerit akiliisitsiniartarfik peqatigalugu inaaneqariarpata.

Nuna tamakkerlugu akiliisitsiniartarnermut nalilersuineq ingerlanneqarpoq, kommuunilu aamma pingaartumik systemi nutaaq eqquteqarnerata kingorna iliuusissamik pilersaaruteqarluni.

Aningaasaqarnermi kingunerisinnaasat:

Aningaasaqarnikkut killiffik eqqarsaatigalugu aammalu akisussaaffiit kommunip tamakkiisumik tigusassai eqqarsaatigalugit aningaasaqarneq ilungersunartumut inissisimavoq, taamaatumik maannangaaq siunissamut aamma isigisumik aningaasaqarnikkut nukittorsaanissaq pisariaqarpoq, tassami isertitassat qaffakkiartoraluartut aningaasartuutit qaffakkiartornerat isertitaniik qaffasinneruvoq nikingatsitsinermillu pilersitsilluni (ubalance). Aappaagumullu maannangaaq iliuuseqartoqanngippat suli ilungersunarnerusumut inississinnaalluni.

Innuttaasunik sullissinermik eqquinngitsumik ingerlatsiviit ataatsimiititaliamut sipaarutaasinnaasunik siunnersuuteqartariaqarput, aningaasaqarneq isumannaatsumut inisseqqinnissaa anguniarlugu.

Inatsisitingut sinaakkutatingullu toqqammaviit

* Kommunit Namminersorlutillu Oqartussat missingersuutaat naatsorsuu­taallu pillugit Inatsisartut Inatsisaat nr. 26, 28. november 2016-imeersoq
* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermut Ataatsimiititaliami aaliangerneq:

*Allattoqarfiup Aningaasaqarnermut Ataatsimiititaliamut inassutigaa,*

*Aningaasaqarnermut killiffiungallartoq qulaani saqqummiunneqartoq tusaatissatut ataatsimiititaliap tingussangaa*

*Ataatsimiititaliat piumaffigineqassasut augustimilu isumasioqatigiinnissamut pingaarnersiuinissamik siunnersuuteqartoqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 010-01: Balance

Bilag 010-02: Kukkunersiuisut paaseqatingalungit allaqatingiinneq

**Aalajangiineq:**

|  |
| --- |
| **Inassuteqaat akuerineqarpoq.****Qulequtaq Aningaasaqarnermut Nunamullu Namminermut Naalakkersuisoqarfimmit ilisimaneqarpoq.** |

|  |  |  |  |
| --- | --- | --- | --- |
| **Sul nr.** | **Sammisaq**  | **Ilanng nr.** | **011** |
| **KOM 21-038** | **Avannaa Development, Inissianik tunniussineq**  | **Journal nr.** |  |

Uteqqiineq:

Kommunip inissiaatai Avannaa Developmentimut nuunneqarnerat ataatsimiinnerit siuliani aaliangerneqarpoq, suliaq ingerlaqqippoq inissianillu nuussinerit ingerlanneqarnerat nangeqqilluni. Uani kommunalbestyrelsip ataani taakkartorneqartut inissiat nuunneqarnissaat siunnersuut isummerfingissavaa.

Suliap saqqummiunneqarnera:

Avannaa Development A/S-ip 1. marts 2021 aallarnerfigalugu Ilulissani kommunip inissiatai attartotakkat tiguvai, immikkoortortaqarfik 12-325 aamma 12-3429. Illut pigisat INI A/S-mit ingerlanneqarnerat ingerlaannassaaq.

Ilulissani immikkoortortaqarfiit ataatsimoortinneqarput tamatumunngalu atatillugu INIA/S-mit erseqqissaatigineqarpoq nunaqarfinni inissianut immikkoortortaqarfik annikitsoq sanngiitsorlu siorngatigut immikkoortortaqarfik 12-342-miissimasut qimanneqarmata.

INI A/S-mit siunnersuutigineqarpoq:

* Avannaata Kommunia inissiat taakkku siunissami nammineq ingerlatissagai imaluunniit
* Inissiat taakku Avannaata Kommuniata Avannaa Development A/S-mut tunniutissagai

Avannaa Development A/S-ip ilisimatitsissutigaa sulefeqarfip inissiat taakku aningaasartuutitanngitsumik tigusinnaallugit.

Aningaasartuutitaqanngitsumik tunniussinermi nalunaarusiornermut tunngavilersorneqarsimasumut BDO naatsorsuuseerivik ikiuutissaaq.

Aningaasatigut kingunissaritinneqartut:

Naqitsinermut aningaasartuutissat iperarneqarneri

Inatsisitigut sinaakkutissatigullu tunngavissat:

* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Sulassap suliarineqarnera:

Aningaasaqarnermut Ataatsimiititaliaq

Kommunalbestyrelse

Aningaasaqarnermut Ataatsimiititaliami aaliangerneq:

*Allattoqarfiup Aningaasaqarnermut Ataatsimiititaliamut inassutigaa:*

*Septemberimi 2021 aallarnerfingalungu inissiat Avannaata Kommuniata Avannaa Development A/S-mut tunniutissagai*

*August 2021 Avannaata Kommuniata naqitsinermut akitsuutit (stempelafgift) amerlaqataanik Avannaa Development A/S-mut nuussissasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Bilag 011-01: Illuutit allattorsimaffiat

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Suliaq nr.** | **Pineqartoq** | **Ilanng. nr.** | **012** |
| **KOM 21-039** | **Najukkani ataatsimiititaliat pilersinneqarnissaat** | **Journal nr.** | **01.02.07** |

Uteqqiineq:

Kommunalbestsyrelse kommuunerisami illoqarfinnut tamanut najukkami ataatsimiititaliamik pilersitsissasoq inatsisitigut aaliangersagaavoq. Tamanna tunngavigalugu Avannaata kommuniani illoqarfinni tamani najukkami ataatsimiititalianik pilersitsisoqarnissaanut allattoqarfik inassuteqaammik saqqummiussivoq. Suliami uani kommunalbestyrelsi ilisimatinneqarpoq lokaludvalgit qaqungu pilersinneqassanersut.

Suliap saqqummiunnera:

Kommunalbestsyrelsip kommuunerisami illoqarfinnut tamanut najukkami ataatsimiititaliamik pilersitsisussaatitaanera kommunit aqunneqarnerat pillugu Inatsisartut inatsisaanni aaliangersagaavoq. Avannaata Kommuniani Kommunalbestyrelsip Aqutsinermut Ileqqoreqqusamini, Tamat Oqartussaaqataanerannut Nunqarfinnillu Ineriartortitsinermut Ataatsimiititaliaq, najukkamut tunngasut aamma pissutsit pillugit Aningaasaqarnermut Ataatsimiititaliamut inassuteqartassasoq aaliangersarpaa.

Kommunalbestyrelse najukkami ataatsimiititalianut qinersinissaq pillugu maleruaqassiussasoq, aamma kikkut qanorlu amerlatigisunik qinigassanngortitsininnaanersut aaliangissangaa, inatsimmi siuliani taaneqartumi aaliangersarneqarpoq.

Kommunalbvestyrelsip qinigaaffimmi 2017-2021 atuuttup kommunimi illoqarfinni Ilulissani, Uummannami, Upernavimmi Qaanaamilu najukkani ataatsimiititalianik tallimanik ilaasortalinnik pilersitaqarpoq. Ilaasortat illoqarfinni pineqartuni innuttaasunit qinikkanik sisamanik aammalu kommunalbestyrelsimut ilaasortamik kommunalbestyrelsimit toqqakkamik ilaasortaqarput.

Najukkani ataatsimiititalianut qinersititsinerit illoqarfinni siuliani taaneqartuni innuttaasunik ataatsimiisitsinnikkut ingerlanneqartarsimapput.

*Iluarsiinissamut siunnersuut – sammisanut tunngatillugu nalilersuineq*

Illoqarfinni Ilulissani, Uummannami, Upernavimmi Qaanaamilu innuttaasunik ataatsimiisitsinikkut najukkani ataatsimiititalianut ilaasortassanik sisamanik innuttaasut qinersitinneqassasut allottoqarfimmiit siunnersuutigineqarpoq.

Illoqarfiit pineqartut ilaannni inuuttaasunik ataatsimisitsinikkut najukkami ataatsimiititaliamik pilersitsiniarneq iluatsissanngippat, illoqarfimmi pineqartumi peqatigiiffiit soqutigisaqatigiiffiillu najukkami ataatsimiititaliamut ilaasortaatitassaminnik toqqaaqqullugit qinnuvialugit saaffigineqarnissaat taarsiullugu allattoqarfimmiit siunnersuutigineqarpoq.

*Ingerlariaqinnissaq*

Najukkani ataatsimiititalianut ilaasortanik qinersititsinissamut siunnersuut taamatut isikkoqarluni akuerineqassappat, illoqarfinni inuttaasunik qinersisitsinerit qaammatip augustip naannerani septemberi qiteqquppallaartinnangu illoqarfinni ataasiakkaani innuttaasunik sullissivinni pisortaatitat suleqatigalugit pissapput.

Qulequtaq Tamat Oqartussaaqataanerannut Nunaqarfinnullu Ineriartortitsinermut Ataatsimiititaliamut oqaluuserisassanngorlungu ataatsimiinnermi tullermi qaqinneqassooq.

Aningaasaqarnermi kingunerisinnaasat:

Najukkani ataatsimiititaliat aningaasalersorneqarnerat aammalu ilaasortat kommunalbestyrelsimut ilaasortaanngitsut akissarsiassaat ukiumut missingersuusiorfiusumut 2021-imut ilaatinneqareermata, kommuunip aningaasaqarneranut siunnersuut kinguneqartussaanngilaq.

Inatsisitingut sinaakkutatingullu toqqammaviit

* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermut Ataatsimiititaliami aaliangerneq:

*Allattoqarfiup Aningaasaqarnermut Ataatsimiititaliamut inassutigaa:*

*Ilisimatitsissut tusaatissatut tinguneqassasoq*

Aaliangerneq

Inassutigineqartoq akuerineqarpoq.

I**nassuteqaat:**

Aningaasaqarnermut Ataatsimiititaliap kommunalbestyrelsimut inassutingaa

Aningaasaqarnermut Ataatsimiititaliami aaliangerneq ilalerneqassasoq

Ilanngussat:

Soqanngilaq.

**Aalajangiineq:**

|  |
| --- |
| **Inassuteqaat akuerineqarpoq. Ataatsimiititaliaq kommunalbestyrelsip pisinnaatippaa suliaq tamakkiisumik ingerlatissangaa.** |

Ataatsimiinneq naavoq nal.:

Atsiorfissaq:

|  |  |
| --- | --- |
| Aqqalu Clasen Jerimiassen (A) |  |
| Knud Kleemann (A) |  |
| Minik Høegh-Dam (AT) |  |
| Palle Jerimiassen (AT) |  |
| Lena Ravn Davidsen (D) |  |
| Bendt B. Kristiansen (IA) |  |
| Jens Ole Nathanielsen (IA) |  |
| Niels Davidsen (IA) |  |
| Anthon Frederiksen (N) |  |
| Jens Napâtok' (N) |  |
| Ane Qujaukitsoq (S) |  |
| Elisabeth Nielsen (S) |  |
| Jens Kristian Therkelsen (S) |  |
| Jakob Petersen (S) |  |
| Jørgen Kruse (S) |  |
| Magrethe Christensen (S) |  |
| Sakio Fleischer (S) |  |